
Sülysáp Város Önkormányzata

Polgármesterétől

2241 Sülysáp, Szent István tér 1.

Szám: 8865-…/2014

Előterjesztést készítette: Tóth Krisztina jegyző
Előterjesztés elkészítésének időpontja: 2014. október 31.
Előterjesztést véleményezi: -
Döntés módja: nyílt szavazás, minősített szótöbbség
Melléklet: -
E L Ő T E R J E S Z T É S

Sülysáp Város Önkormányzata Képviselő-testületének

2014. november 4-én tartandó rendkívüli ülésére

6. napirendhez

Tárgy: Delegálás a Tápiómenti Területfejlesztési Társulás társulási tanácsába
Tisztelt Képviselő-testület!

Önkormányzatunk jelenleg két társulásnak tagja, az egyik ezek közül a csatornaközmű megépítésére létrehozott Tápiómenti Területfejlesztési Társulás.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 94. § (1)-(2) bekezdése szerint az önkormányzati társulás döntéshozó szerve a társulási tanács. A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.
A társulási tanács működőképességének fenntartása érdekében szükséges, hogy 2014. november 5-ig döntést hozzunk Sülysáp Város Önkormányzata delegáltjának személyéről. A feladatot mindeddig én láttam el, tehát az előzményekkel megfelelően tisztában vagyok, így javasolom, hogy továbbra is engem bízzon meg a Képviselő-testület ezzel a feladattal.

Kérem döntésük szíves meghozatalát.
…/2014. (XI. 4.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Tápiómenti Területfejlesztési Társulás társulási tanácsába, Sülysáp Város Önkormányzata képviseletére Horinka László polgármestert delegálja, illetve bízza meg.
Határidő: azonnal
Felelős: polgármester 
Sülysáp, 2014. október 31.

Horinka László s.k.

